[{"text_idx": "#000000", "text": "Fideo rhyw: Dyfarnu dau athro"}, {"text_idx": "#000001", "text": "Mae honiadau o ymddygiad amhroffesiynol yn erbyn dau athro oedd wedi cael rhyw mewn swyddfa ysgol yn Abertawe wedi eu profi mewn gwrandawiad yng Nghaerdydd."}, {"text_idx": "#000002", "text": "Daeth perthynas Bethan Thomas gyda'r pennaeth Graham Daniels i'r amlwg wedi i un o ddisgyblion Ysgol Gyfun Gymraeg Bryn Tawe ffilmio fideo o un digwyddiad pan roedd y ddau yn cael rhyw y tu o\u0302l i ddrws swyddfa'r pennaeth a rhannu'r fideo ar wefannau cymdeithasol."}, {"text_idx": "#000003", "text": "Cafodd fideo clip 34 eiliad o hyd, oedd yn cynnwys yr hyn oedd yn ymddangos fel 'synau rhyw' yn dod o swyddfa'r pennaeth, ei roi ar wefan YouTube fis Ebrill diwethaf."}, {"text_idx": "#000004", "text": "Daeth gwrandawiad disgyblu Cyngor y Gweithlu Addysg yng Nghaerdydd i'r casgliad fod y ddau athro wedi cymryd rhan mewn gweithred ryw ar dir yr ysgol, datguddio ymddygiad o'r fath oedd wedi ei recordio gan ddisgyblion a'i rannu ar wefannau cymdeithasol, a chymryd rhan mewn gweithredoedd rhyw ar dir yr ysgol dros gyfnod o 11 mis rhwng mis Mai 2013 ag Ebrill 2014, oedd wedi ei weld gan aelod arall o staff."}, {"text_idx": "#000006", "text": "Dywedodd Mr Daniels wrth y gwrandawiad ei fod yn edifarhau'r hyn a wnaeth."}, {"text_idx": "#000013", "text": "Dywedodd Heini Gruffudd, cadeirydd y llywodraethwyr yn yr ysgol, wrth y gwrandawiad ei fod yn ystyried y ddau athro fel rhai rhagorol."}, {"text_idx": "#000014", "text": "Clywodd y gwrandawiad fod y llywodraethwyr wedi croesawu penderfyniad yr athrawon i ymddiswyddo, ond roedd yn credu bod gan y ddau ddyfodol ym myd addysg."}, {"text_idx": "#000017", "text": "Ychwanegodd y byddai corff llywodraethol yr ysgol yn hoffi cynnig swydd barhaol i Ms Thomas yn dibynnu ar ganlyniad y gwrandawiad."}, {"text_idx": "#000020", "text": "Fideo rhyw: Athrawes yn 'edifar'"}, {"text_idx": "#000021", "text": "Prif Straeon20mya: Pleidlais o ddiffyg hyder yn methu a\u0302 phasioCyhoeddwyd4 awr yn o\u0302lCyhuddo grw\u0302p Bwdhaidd o 'reoli meddwl' mabCyhoeddwyd3 awr yn o\u0302lBachgen adref ar o\u0302l bod 'yn sownd' mewn ysbyty dramorCyhoeddwyd3 awr yn o\u0302l"}, {"text_idx": "#000024", "text": "Bachgen adref ar o\u0302l bod 'yn sownd' mewn ysbyty dramor"}, {"text_idx": "#000029", "text": "3 llun: Lluniau pwysicaf Rakie Ayola"}, {"text_idx": "#000033", "text": "Ras drwy Kenya yn 'ehangu bywyd'"}]